Klaipėdos miesto savivaldybės 2020–2022 m.

strateginio veiklos plano dalis

**KLAIPĖDOS MIESTO SAVIVALDYBĖS**

**EKONOMINĖS PLĖTROS PROGRAMOS (Nr. 02) APRAŠYMAS**

|  |  |
| --- | --- |
| **Biudžetiniai metai** | 2020-ieji metai |
| **Asignavimų valdytojas** | Savivaldybės administracija |
| **Programos pavadinimas** | Ekonominės plėtros programa | **Kodas** | **02** |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui  | **Kodas** | **01** |
| **Programos tikslas** | Sudaryti palankias sąlygas turizmui ir verslui vystytis Klaipėdos mieste | **Kodas** | **01** |
| **01 uždavinys. Plėtoti turizmo ir rekreacijos infrastruktūrą bei paslaugas.****01 priemonė. Klaipėdos miesto turizmo informacinės sistemos plėtojimas.**Toliau bus siekiama stiprinti Lietuvos, kaip jūrinės valstybės, statusą, gerinti Klaipėdos miesto ir uosto įvaizdį pasaulyje, skatinti vandens turizmą. Plėtojant vandens turizmą išskiriamos dvi kryptys – *kruizinių laivų* ir *burlaivių* pritraukimas į Klaipėdą ir jų aptarnavimo kokybės užtikrinimas. Tęsiamas priemonės *Kruizų ir regatų organizavimas, vandens turizmo rinkodaros vykdymas* įgyvendinimas. Kruizinės laivybos plėtojimo srityje siekiama aktyviai dalyvauti kruizinių laivų asociacijų, tokių kaip „Cruise Baltic“, veikloje, kuriant bendrą rinkodaros sistemą, organizuoti Klaipėdos miesto ir uosto pristatymą kruizinio turizmo svetainėse, tarptautinėse kruizinės laivybos parodose, leisti ir platinti informacinius leidinius (anglų, rusų ir vokiečių kalbomis), pristatančius Klaipėdos miesto ir uosto kruizinio turizmo galimybes ir produktus. Kruizinės laivybos plėtrą kiekvienais metais remia Klaipėdos valstybinio jūrų uosto direkcija (KVJUD), tačiau Klaipėdos miesto savivaldybės indėlis yra labai svarbus, siekiant sukurti patrauklią laisvalaikio veiklos infrastruktūrą kruizinių laivų turistams. 2019 m. Klaipėdos uostą aplankė 50 kruizinių laivų (2018 m. – 58), jais atplaukė 68 283 kruizinių turistų (2018 m. – 69 700). Palyginti su 2018 metais, rodiklis nežymiai sumažėjo. Planuojama, kad 2020 m. uostą aplankys 75 kruiziniai laivai.Teikiant *nemokamą informaciją turistams bei turistines paslaugas teikiantiems subjektams* tikimasi, kad tai skatins atvykusius turistus ilgiau pasilikti vietovėje bei naudotis joje teikiamomis paslaugomis. Tam tikslui nemokamai platinami informaciniai-reklaminiai leidiniai, žemėlapiai, atnaujinamos informacinės sistemos (e. interaktyvių stendų ir e. svetainės www.klaipedatravel.lt) bei užtikrinamas jų funkcionavimas. *Turistų srautų Klaipėdos mieste analizės vykdymas.* Planuojama rinkti ir teikti statistinę informaciją apie turizmą Klaipėdos mieste, sukurti ir nuolat atnaujinti duomenų bazę pagal naudojamus turizmo rodiklius, atlikti turistams patrauklių paslaugų ir produktų analizę, turistų pasitenkinimo apklausą.Miesto *turizmo galimybes numatoma pristatyti vystant* konferencinį turizmą. Tam bus suformuotas pasiūlymų paketas organizuoti konferencijas Klaipėdoje ir jas pritraukti. Numatyta pasirengti rinkodaros kampaniją, skirtą viešinti Klaipėdą kaip geriausią vietą vandens ir sveikatingumo turizmui, parengti specializuotus maršrutus. *Turizmo sezoniškumo Klaipėdoje mažinimo veiksmų plano parengimas ir įgyvendinimas.* Klaipėdos ekonominės plėtros strategijoje iki 2030 metų yra nustatytos turizmo skatinimo kryptys, kurių svarbiausios – *aktyvusis ir konferencinis bei jūrinis ir sveikatinimo turizmas.* Planuojama parengti turizmo sezoniškumo mažinimo analizės paketą, o ateityje planuoti veiksmus jai įgyvendinti. Siekiant skatinti turizmo produktų ir paslaugų įvairovę bei vis didėjančio turistų skaičiaus augimo, planuojama įsigyti reprezentacinės medžiagos pagal atitinkamą paslaugų paketą.Klaipėdos turizmo ir informacijos centras sukūrė ir *siūlo 11 naujo pobūdžio teminių turistinių* maršrutų. Siekiant išlaikyti bendrą jų koncepciją ir spaudos stilistiką, 2020 m. planuojama įsigyti maršrutų maketavimo ir spaudos paslaugas, išleisti kiekvienam maršrutui atskirą brošiūrą.Tęsiamas projekto *„Pietų Baltijos krantas – ilgalaikių laivybos krypčių tarp šalių kūrimas MARRIAGE bendradarbiavimo tinklų pagrindu“* įgyvendinimas*.* Projektas vykdomas kartu su Klaipėdos r., Šilutės r., ir Neringos m. savivaldybėmis. Projekto pagrindinis partneris yra Klaipėdos rajono savivaldybės administracija. Klaipėdos miesto savivaldybė įgyvendina projekto veiklas, vykdydama informacijos sklaidą apie Smiltynės jachtklubo ir Pilies uostelio galimybes įvairiomis rinkodaros priemonėmis. Projektą planuojama baigti 2020 m. pirmąjį ketvirtį.Vykdomas projektas *„Gynybinio ir gamtos paveldo keliai“*, susijęs su turizmo e. rinkodaros priemonių tinklo išplėtojimu ir modernių techninių sprendimų diegimu (pvz., elektroninių naujienlaiškių, mobilių reklaminių vaizdo filmukų, el. leidinių, 3D turų sukūrimu ir įdėjimu į išmaniuosius įrenginius).Tęsiamas projekto *„Savivaldybes jungiančių turizmo trasų ir turizmo maršrutų informacinės infrastruktūros plėtra*“ įgyvendinimas. Planuojama įrengti 59 ženklinimo infrastruktūros objektus – kryprodes su krypties rodyklėmis, kelio ženklus „Krypties rodyklė į lankytiną vietą“, informacinius stendus su žemėlapiu, krypties rodykles su įvažiavimo į Klaipėdos miestą vietomis, informacinius stendus-kolonas, rodyklių komplektus.Dar vieną projektą „*Turizmo informacinės infrastruktūros sukūrimas ir pritaikymas neįgaliųjų poreikiams pietvakarinėje Klaipėdos regiono dalyje*“ planuojama užbaigti 2020 m. Šis projektas orientuotas į turistus, turinčius regos negalią. **02 priemonė. Turistų traukos centrų formavimas gerinant rekreacijos infrastruktūrą.** Siekiant harmoningai atnaujinti ir pritaikyti turizmui bei kultūros poreikiams Klaipėdos piliavietės teritoriją, 2020 m. tęsiamas projekto „*Klaipėdos pilies ir bastionų komplekso restauravimas ir atgaivinimas*“ II etapas. Planuojama pradėti rengti pilies didžiojo bokšto atkūrimo techninį projektą ir ateityje jį atkurti. 2020 m. bus užbaigtas projekto „*Bastionų komplekso (Jono kalnelio) ir jo prieigų sutvarkymas, sukuriant išskirtinį kultūros ir turizmo traukos centrą bei skatinant smulkųjį ir vidutinį verslą“* įgyvendinimas. Viešoji erdvė yra atnaujinama taikant sumanaus miesto ir universalaus dizaino principus. Bastionų komplekse naujai suformuoti žemės sklypai, atnaujinami laiptai, pėsčiųjų ir dviračių takai, suoliukai, šiukšliadėžės, apšvietimas, įrengiamos nuovažos neįgaliesiems ir kt.Parengtoje *Smiltynės turizmo ir rekreacijos schemoje* numatytas priemonių planas dėl Smiltynės kurortinės teritorijos statuso gavimo bei dėl šios teritorijos, kaip turistų traukos objekto, plėtros iniciatyvų. Smiltynė yra jautri ir išskirtinė teritorija, jau turinti didelius turizmo traukos resursus, todėl pagal parengtą schemą planuojama nustatyti vietas, kuriose bus teikiamos sveikatos priežiūros paslaugos. Remiantis plėtros iniciatyva, kartu su vietos bendruomene rengta Smiltynės projekto „Miško parkas“ koncepcija. 2021 metais planuojama įgyvendinti koncepcijos sprendinius.**02 uždavinys. Teikti paramą verslo subjektams, įsikuriantiems Klaipėdos mieste.****01 priemonė. Kokybiškos ir efektyvios paramos verslui sistemos kūrimas.**Smulkusis ir vidutinis verslas yra vienas pagrindinių ekonomikos variklių. Valstybės parama yra būtina ir labai reikšminga būtiniausiems gebėjimams, kompetencĳoms bei motyvacĳoms užtikrinti, naujam bei esamam verslui išlaikyti. *01 Klaipėdos miesto ekonominės plėtros strategijos įgyvendinimo veiksmų plano iki 2030 metų priemonių, susijusių su miesto rinkodara, investuotojų pritraukimu, verslumo skatinimu, įgyvendinimas.*Klaipėdos miesto savivaldybės tarybos 2018 m. balandžio 26 d. sprendimu Nr. T2-86 buvo patvirtinti Klaipėdos miesto ekonominės plėtros strategija ir įgyvendinimo veiksmų planas iki 2030 metų (toliau – KEPS 2030). Veiksmų plane detalizuojami miesto ekonominės plėtros strateginių krypčių – augimo sričių ir horizontalių prioritetų – tikslai, uždaviniai, priemonės, rodikliai. Tarp strategijos partnerių buvo pasirašyta bendradarbiavimo sutartis, kuriai sprendimu pritarė Klaipėdos miesto savivaldybės taryba (2018-06-28 Nr. T2-122). Sutartyje numatyta, kad siekiant įgyvendinti parengtą strategiją būtina tinkamai užtikrinti parengtos strategijos valdymo ir koordinavimo procesus.  Priemonės veiklas planuojama įgyvendinti paskelbus dalinio finansavimo konkursą. Laimėjusi įstaiga, bendradarbiaudama su Savivaldybės administracija, sieks KEPS 2030 priemonių įgyvendinimo. Tikimasi sudaryti palankias sąlygas kurtis naujiems verslams Klaipėdos mieste, suteikti tikslines konsultacijas užsienio ar vietos verslininkams, pagerinti jų darbo ir gyvenimo sąlygas, pritraukti aukštos kvalifikacijos darbuotojus, paskatinti studentus studijuoti gamtos, technologijų ir inžinerijos, matematikos mokslus.*02 Viešųjų paslaugų smulkiojo ir vidutinio verslo (toliau – SVV) subjektams teikimas verslo inkubatoriuje.* Siekiant sudaryti palankias sąlygas verslo startui ir plėtrai, verslo inkubatoriuje SVV subjektams bus teikiamos viešosios paslaugos, tokios kaip informavimo, konsultavimo, mokymo ir kvalifikacijos kėlimo, metodinės, įrangos ir technikos nuomos. Verslo inkubatoriuje SVV subjektams bus suteikiama galimybė bendradarbystės erdvėje, atskirose erdvėse, daugiafunkcėse bendro naudojimo erdvėse lengvatinėmis sąlygomis vystyti verslą, pristatyti veiklos rezultatus. Įvertinant poreikį, tikimasi verslo inkubatoriuje per metus išlaikyti apie 40 SVV subjektų.*03 Klaipėdos regiono oro uosto rinkodaros priemonių rėmimas*. Priemonė įgyvendinama vadovaujantis Klaipėdos miesto savivaldybės tarybos sprendimais (2016-03-31 Nr. T2-72, 2018-06-28 Nr. T2-151), kuriais yra pritarta Klaipėdos regiono pasiekiamumo ir žinomumo didinimo 2019–2021 metų programai ir jungtinės veiklos sutartims. Atlikta regiono analizė parodė, kad žmonės, norintys investuoti į verslą ar keliauti kaip turistai, pirmiausia renkasi tas vietoves, į kurias patogu greitai atvykti įvairiomis transporto rūšimis, ypač oro transportu. Dėl to Klaipėdos regiono savivaldybės (Klaipėdos m., Klaipėdos r., Kretingos r., Palangos m., Skuodo r. ir Šilutės r.) yra susitarusios bendradarbiauti pritraukiant papildomas skrydžių kryptis į Palangos oro uostą. *04 Verslo sąlygų gerinimas, remiant SVV subjektus.*Siekiant sudaryti palankias sąlygas plėtoti ir pradėti verslą naujai įsteigtoms SVV įmonėms, Klaipėdos miesto savivaldybės tarybos 2019 m. liepos 25 d. sprendimu Nr. T2-224 patvirtintas tvarkos aprašas, kuriame numatyta paramos teikimo SVV subjektams tvarka. 2019 m. buvo suplanuota naujai besikuriančių SVV subjektų – steigimo, investicinių projektų ar verslo planų rengimo, įrangos ir technikos įsigijimo, interneto svetainių sukūrimo, išradimų patentavimo, dizaino užregistravimo nacionaliniu mastu išlaidų kompensavimas. Tikimasi, kad ši tęstinė priemonė paskatins Klaipėdos m. gyventojų verslumą – naujų SVV subjektų steigimą ir esamų plėtrą, kompensuojant bent dalį SVV subjektų patirtų išlaidų.Siekiant vystyti bendradarbiavimą tarp skirtingų sektorių (savivaldos, verslo, akademinės bendruomenės, NVO sektoriaus ir kt.) parengtas ir Klaipėdos miesto savivaldybės tarybos 2019 m. liepos 25 d. sprendimu Nr. T2-224 patvirtintas Paramos SVV subjektams teikimo tvarkos aprašas, kuriame numatyta galimybė remti verslo subjektų pateiktas paraiškas dėl Klaipėdos miestą reprezentuojančių projektų, kaip pvz., senamiesčio įveiklinimo programa ne sezono metu, Klaipėdos kulinarinio paveldo dienos ir pan. *05 Klaipėdos miesto savivaldybė kartu su VšĮ „Klaipėda ID“ partnerio teisėmis dalyvauja* *Interreg Europe projekte „Tarptautinės įmonės“ (angl. Inter Ventures).* Projekto tikslas – skatinti SVV internacionalizaciją, gerinant savivaldybės politiniais dokumentais patvirtintų vystymosi krypčių ir programų regioninei plėtrai įgyvendinimą. Projekto veiklos – tarpregioninis mokymasis, keitimasis gerąja praktika tarp projekto partnerių.*06* Klaipėdos miesto savivaldybė yra pateikusi paraišką partnerio teisėmisdalyvauti tarptautinės programos *Interreg Europe projekte „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“.* Projekto tikslas – stiprinti tarpvalstybinį regioninį bendradarbiavimą ir žmogiškuosius gebėjimus, suformuojant partneryste ir pasitikėjimu grįstus bendradarbiavimo modelius tarp projekto partnerių. Bus rengiami darnaus regioninio vystymosi plėtros dokumentai ir veiksmų planai iki 2030 m.  *07* Klaipėda dalyvauja tarptautiniame projekte su miestais partneriais (Karlskruna ir Gdyne) pagal Švedijos instituto programą. Projekto tikslas – išanalizuoti miestuose esamą padėtį verslo inovacijų srityje ir parengti bendrą paraišką ES programoms. Klaipėdos miesto savivaldybė išplės kompetencijas verslo inovacijų srityje bei prisijungs prie kuriamų bendradarbiavimo tinklų Baltijos jūros regione.  |
| **01 tikslo rezultato vertinimo kriterijai**  |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2019 (faktas) | 2020  | 2021 | 2022 |
| Klaipėdoje apsilankančių turistų skaičiaus didėjimas, proc. | Tarptautinių ryšių ir ekonominės plėtros skyrius | 2,6 (I-III ketv.) | 5 | 5 | 5 |
| Klaipėdoje apsilankančių turistų skaičiaus didėjimas, proc. | Tarptautinių ryšių ir ekonominės plėtros skyrius | 2,6 (I-III ketv.) | 5 | 5 | 5 |
| Visų Klaipėdos miesto apgyvendinimo įstaigų užimtumo pokytis, proc. | Tarptautinių ryšių ir ekonominės plėtros skyrius | 2 | 5 | 5 | 5 |
| Apyvarta pagal veiklos vykdymo vietą (nefinansų įmonių), mlrd. Eur | Lietuvos statistikos departamento duomenys | 7,4 (2018) | Didėji-mas | Didėji-mas | Didėji-mas |
| Darbuotojų skaičius veikiančiose mažose ir vidutinėse įmonėse: | Lietuvos statistikos departamento duomenys | 47 079 | Didėji-mas | Didėji-mas | Didėji-mas |
| iš viso 0–4 darbuotojai |  | 6 461 |  |  |  |
| Iš viso 5–9 darbuotojai |  | 6 976 |  |  |  |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos; valstybės biudžeto tikslinės dotacijos lėšos; paskolos lėšos; ES struktūrinių fondų ir programų lėšos; kitos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.1.1 uždavinys. Skatinti verslumą.3.1.2 uždavinys. Sudaryti sąlygas pramonės ir kitų verslų plėtrai.3.1.3 uždavinys. Plėtoti savivaldos, mokslo ir verslo subjektų partnerystę.3.1.4 uždavinys. Skatinti investicijų pritraukimą.3.2.1 uždavinys. Formuoti strateginius turistų traukos centrus.3.2.2 uždavinys. Skatinti turizmo paslaugų specializaciją. 3.2.3 uždavinys. Gerinti miesto turistinį įvaizdį rinkodaros priemonėmis.3.3.1 uždavinys. Stiprinti jūrinį tapatumą. |

Priedas – 2020–2022 m. Klaipėdos miesto savivaldybės ekonominės plėtros programos (Nr. 02) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_